CELEX: 32009D0375
Language: el
Date: 2009-05-08 00:00:00
Title: 2009/375/ΕΚ: Απόφαση της Επιτροπής, της 8ης Μαΐου 2009 , για τη χρηματοδότηση ενός προγράμματος εργασίας για το 2009 σχετικά με μέσα κατάρτισης στον τομέα της ασφάλειας των τροφίμων, της υγείας των ζώων, της καλής μεταχείρισης των ζώων και της υγείας των φυτών

9.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 116/54
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 8ης Μαΐου 2009
   για τη χρηματοδότηση ενός προγράμματος εργασίας για το 2009 σχετικά με μέσα κατάρτισης στον τομέα της ασφάλειας των τροφίμων, της υγείας των ζώων, της καλής μεταχείρισης των ζώων και της υγείας των φυτών
   (2009/375/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (1), και ιδίως το άρθρο 75,
   τον κανονισμό (ΕΚ, Ευρατόμ) αριθ. 2342/2002 του Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 90,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (3), και ιδίως το άρθρο 2 παράγραφος 1 σημείο i),
   τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (4), και ιδίως το άρθρο 51 και το άρθρο 66 παράγραφος 1 στοιχεία β) και γ),
   την απόφαση 2004/858/ΕΚ της Επιτροπής, της 15ης Δεκεμβρίου 2004, για την ίδρυση εκτελεστικού οργανισμού υπό την ονομασία «Εκτελεστικός Οργανισμός για το Πρόγραμμα Δημόσιας Υγείας» με σκοπό τη διαχείριση της κοινοτικής δράσης στον τομέα της δημόσιας υγείας κατ’ εφαρμογή του κανονισμού (ΕΚ) αριθ. 58/2003 του Συμβουλίου (5), και ειδικότερα το άρθρου 6,
   την απόφαση Ε(2008) 4943 της Επιτροπής, της 9ης Σεπτεμβρίου 2008, για την ανάθεση αρμοδιοτήτων στον Εκτελεστικό Οργανισμό για την Υγεία και τους Καταναλωτές ενόψει της εκτέλεσης καθηκόντων που συνδέονται με την εφαρμογή του προγράμματος για τη δημόσια υγεία 2003-2008 όπως εγκρίθηκε με την απόφαση 1786/2002/ΕΚ, του προγράμματος για τη δημόσια υγεία 2008-2013 όπως εγκρίθηκε με την απόφαση αριθ. 1350/2007/ΕΚ, του προγράμματος για τους καταναλωτές 2007-2013 όπως εγκρίθηκε με την απόφαση αριθ. 1926/2006/ΕΚ και τα μέτρα κατάρτισης στον τομέα της ασφάλειας των τροφίμων που καλύπτονται από τον κανονισμό (ΕΚ) αριθ. 882/2004 και την οδηγία 2000/29/ΕΚ,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 75 του κανονισμού (ΕΚ, Ευρατόμ) αριθ. 1605/2002 και με το άρθρο 90 του κανονισμού (ΕΚ, Ευρατόμ) αριθ. 2342/2002, της αναλήψεως δαπάνης προηγείται απόφαση χρηματοδότησης που καθορίζει τα ουσιώδη στοιχεία μιας ενέργειας που συνεπάγεται δαπάνη εις βάρος του προϋπολογισμού.
            
         
               (2)
            
            
               Προβλέπονται διαφορετικές ενέργειες στον τομέα των μέσων κατάρτισης στο πλαίσιο διάφορων νομοθετικών πράξεων για την ασφάλεια των τροφίμων, την υγεία των ζώων, την καλή μεταχείριση των ζώων και την υγεία των φυτών. Οι ενέργειες αυτές πρέπει να χρηματοδοτούνται από τον κοινοτικό προϋπολογισμό. Η χρηματοδότηση των ενεργειών αυτών πρέπει να αποτελεί αντικείμενο ενιαίας απόφασης.
            
         
               (3)
            
            
               Σύμφωνα με τα άρθρα 4 και 6 της απόφασης 2004/858/ΕΚ, ο Εκτελεστικός Οργανισμός για την Υγεία και τους Καταναλωτές πραγματοποιεί ορισμένες δραστηριότητες για την εφαρμογή των μέτρων κατάρτισης στον τομέα της ασφάλειας των τροφίμων που καλύπτονται από τον κανονισμό (ΕΚ) αριθ. 882/2004 και την οδηγία 2000/29/ΕΚ και πρέπει να λαμβάνει τις αναγκαίες πιστώσεις για το σκοπό αυτό,
            
         ΑΠΟΦΑΣΙΖΕΙ:
   Άρθρο 1
   Εγκρίνεται το πρόγραμμα εργασίας στο παράρτημα σχετικά με τη χρηματοδότηση το 2009 των ενεργειών που συνδέονται με μέσα κατάρτισης στον τομέα της ασφάλειας τροφίμων, της υγείας των ζώων, της καλής μεταχείρισης των ζώων και της υγείας των φυτών.
   Ο γενικός διευθυντής της Γενικής Διεύθυνσης Υγείας και Προστασίας των Καταναλωτών είναι αρμόδιος για τη δημοσίευση και την εφαρμογή του.
   Στο πλαίσιο του μέγιστου ενδεικτικού προϋπολογισμού κάθε ειδικής δράσης, αλλαγές που δεν υπερβαίνουν σωρευτικά το 20 % δεν θεωρούνται ουσιαστικές, με την προϋπόθεση ότι δεν επηρεάζουν σημαντικά τη φύση και τους στόχους του προγράμματος εργασίας. Ο διατάκτης, όπως αναφέρεται στο άρθρο 59 του δημοσιονομικού κανονισμού, μπορεί να εγκρίνει τις αλλαγές αυτές σύμφωνα με τις αρχές της χρηστής δημοσιονομικής διαχείρισης.
   Άρθρο 2
   Η επιχορήγηση λειτουργίας που εντάχθηκε στη γραμμή προϋπολογισμού 17 01 04 31 καταβάλλεται στον Εκτελεστικό Οργανισμό για την Υγεία και τους Καταναλωτές.
   Άρθρο 3
   Οι πιστώσεις που καλύπτονται από το πρόγραμμα εργασίας στο παράρτημα μπορούν να χρησιμοποιηθούν για την πληρωμή τόκων υπερημερίας σύμφωνα με το άρθρο 83 του κανονισμού (ΕΚ, Ευρατόμ) αριθ. 1605/2002.
   
      Βρυξέλλες, 8 Μαΐου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 248 της 16.9.2002, σ. 1.
   
      (2)  ΕΕ L 357 της 31.12.2002, σ. 1.
   
      (3)  ΕΕ L 169 της 10.7.2000, σ. 1.
   
      (4)  ΕΕ L 165 της 30.4.2004, σ.1· διορθώθηκε στην ΕΕ L 191 της 28.5.2004, σ. 1.
   
      (5)  ΕΕ L 369 της 16.12.2004, σ. 73.
   
      ΠΑΡΑΡΤΗΜΑ
      
         Πρόγραμμα εργασίας για το 2009 σχετικά με μέσα κατάρτισης στον τομέα της ασφάλειας των τροφίμων, της υγείας των ζώων, της καλής μεταχείρισης των ζώων και της υγείας των φυτών
      
      ΚΑΤΑΡΤΙΣΗ
      1.   Γραμμές του προϋπολογισμού: 17 04 07 01 και 17 04 04 01
      Νομική βάση
      
                  —
               
               
                  Κανονισμός (ΕΚ) αριθ. 882/2004, άρθρο 51 και άρθρο 66 παράγραφος 1 στοιχείο β).
               
            
                  —
               
               
                  Οδηγία 2000/29/ΕΚ, και ιδίως το άρθρο 2 παράγραφος 1 σημείο i).
               
            Η ενέργεια που θα χρηματοδοτηθεί βάσει του προϋπολογισμού αυτού στοχεύει στην ανάπτυξη, τη διοργάνωση και την παροχή κύκλων μαθημάτων κατάρτισης και εργαστηρίων ή σεμιναρίων στην Κοινότητα και σε τρίτες χώρες ώστε να εξασφαλιστεί ότι το προσωπικό που διενεργεί επίσημους ελέγχους είναι επαρκώς καταρτισμένο. Μέσω αυτών των κύκλων μαθημάτων κατάρτισης και σεμιναρίων, κυβερνητικοί αξιωματούχοι, εθνικές αρχές και εμπειρογνώμονες εργαστηρίων ενημερώνονται και καταρτίζονται σχετικά με την κοινοτική νομοθεσία για τις ζωοτροφές και τα τρόφιμα και την υγεία των φυτών και τις απαιτήσεις ελέγχου για τις ζωοτροφές, τα τρόφιμα, τα φυτά και τα φυτικά προϊόντα που πρέπει να επιτρέπονται στις κοινοτικές αγορές.
      Η Επιτροπή συμβάλλει στην κατάρτιση των υπαλλήλων στα κράτη μέλη συμπληρώνοντας την κατάρτιση που παρέχεται σε εθνικό επίπεδο με κατάρτιση σε πτυχές που είναι σημαντικές από κοινοτική σκοπιά.
      Για το 2009, οι ενέργειες κατάρτισης θα αφορούν τα ακόλουθα θέματα:
      
                  —
               
               
                  διαδικασίες ελέγχου ζωοτροφών και τροφίμων με βάση τις αρχές HACCP (Ανάλυση κινδύνων και κρίσιμα σημεία ελέγχου)· τεχνικές ελέγχου για την επαλήθευση της εφαρμογής των συστημάτων HACCP,
               
            
                  —
               
               
                  πρόληψη και έλεγχοι για την υγεία των ζώων,
               
            
                  —
               
               
                  υγιεινή τροφίμων και έλεγχος: ψάρι, κρέας και γαλακτοκομικά προϊόντα,
               
            
                  —
               
               
                  πρόληψη, καταπολέμηση και εκρίζωση των μεταδοτικών σπογγωδών εγκεφαλοπαθειών (ΜΣΕ),
               
            
                  —
               
               
                  έλεγχοι για την υγεία των φυτών,
               
            
                  —
               
               
                  υλικά που έρχονται σε επαφή με τα τρόφιμα,
               
            
                  —
               
               
                  ανάλυση των ΓΤΟ,
               
            
                  —
               
               
                  κοινοτικοί κανόνες για τα τρόφιμα και απαιτήσεις για την εισαγωγή τροφίμων στην Κοινότητα,
               
            
                  —
               
               
                  διάγνωση και έλεγχος της υψηλής παθογονικότητας γρίπης των πτηνών,
               
            
                  —
               
               
                  λοιπά ζητήματα σχετικά με την υγεία και την καλή μεταχείριση των ζώων, την υγεία των φυτών και την ασφάλεια των τροφίμων, συνεργασία με άλλους διεθνείς οργανισμούς για την κατάρτιση στον τομέα της ασφάλειας των τροφίμων.
                  (12 300 000 EUR)
               
            Χρηματοδότηση μέσω δημόσιων συμβάσεων.
      Το συνολικό ύψος των πιστώσεων που έχουν διατεθεί από τον προϋπολογισμό για τις δημόσιες συμβάσεις του οικονομικού έτους ανέρχεται σε 12 300 000 EUR.
      Για καθένα από τα τεχνικά ζητήματα που αναφέρθηκαν ανωτέρω θα υπογραφεί μία ή περισσότερες συμβάσεις. Υπολογίζεται ότι θα υπογραφούν περίπου 14 συμβάσεις παροχής υπηρεσιών. Οι εξωτερικοί ανάδοχοι συμμετέχουν κυρίως στις οργανωτικές και υλικοτεχνικές πτυχές των δραστηριοτήτων κατάρτισης.
      Στόχος είναι η έναρξη της διαδικασίας σύναψης συμβάσεων να γίνει το ταχύτερο δυνατόν (περίπου μεταξύ Μαρτίου και Ιουνίου) ώστε οι συμβάσεις να έχουν υπογραφεί κατά τη διάρκεια του 2009.
      Από το συνολικό ποσό των 12 300 000 EUR, τα 12 000 000 [χρηματοδότηση των μέτρων για την ασφάλεια των τροφίμων βάσει του κανονισμού (ΕΚ) αριθ. 882/2004 και της οδηγίας 2000/29/ΕΚ] θα διαχειριστεί και θα εκτελέσει ο Οργανισμός [απόφαση 2008/544/ΕΚ της Επιτροπής (1)]. Τα υπόλοιπα 300 000 EUR θα χρησιμοποιηθούν από την Επιτροπή για την κάλυψη του προγράμματος για τους ΓΤΟ.
      2.   Γραμμή προϋπολογισμού: 17 01 04 05
      Νομική βάση
      
                  —
               
               
                  Κανονισμός (ΕΚ) αριθ. 882/2004,άρθρο 66 παράγραφος 1 στοιχείο γ).
               
            Οι ενέργειες που θα χρηματοδοτηθούν από αυτόν τον προϋπολογισμό έχουν στόχο να ξεκινήσει:
      
                  —
               
               
                  ένα πιλοτικό σχέδιο ηλεκτρονικής μάθησης για ειδικά προγράμματα κατάρτισης ώστε να επιτραπεί στο πρόγραμμα «καλύτερη κατάρτιση για ασφαλέστερα τρόφιμα» να συμπεριλάβει μεγαλύτερο αριθμό του προσωπικού που εκτελεί επίσημους ελέγχους τόσο στα κράτη μέλη της ΕΕ όσο και σε τρίτες χώρες,
               
            
                  —
               
               
                  μια μελέτη για τον εντοπισμό και τον καθορισμό των βέλτιστων πρακτικών στις δραστηριότητες του προγράμματος «καλύτερη κατάρτιση για ασφαλέστερα τρόφιμα» με σκοπό την καλύτερη προώθηση της προσέγγισης «επιμόρφωση διδασκόντων» εντοπίζοντας εργαλεία κατάρτισης που προσαρμόζονται σε ειδικές ανάγκες.
               
            Τέλος, για να ρυθμιστούν καλύτερα τα προγράμματα κατάρτισης, πρέπει να χρηματοδοτηθούν ο εξοπλισμός και τα μέσα ΤΠ, καθώς και το διαφημιστικό υλικό και το υπόβαθρο πληροφόρησης και επικοινωνίας
      (370 000 EUR).
      Χρηματοδότηση: υφιστάμενες συμβάσεις-πλαίσια ή/και διαδικασίες ανάθεσης δημόσιων συμβάσεων
      Υπολογίζεται ότι θα υπογραφούν περίπου 4 συμβάσεις παροχής υπηρεσιών.
      Ενδεικτικό χρονοδιάγραμμα για την υπογραφή των συμβάσεων: μεταξύ Μαρτίου και Ιουλίου.
      3.   Γραμμή προϋπολογισμού: 17 01 04 31
      Νομική βάση
      
                  —
               
               
                  Απόφαση 2004/858/ΕΚ, και ιδίως το άρθρο 6.
               
            Ο προϋπολογισμός αυτός χρηματοδοτεί την επιδότηση λειτουργίας του Οργανισμού για το έτος 2009 που συνδέεται με τα προγράμματα στο πλαίσιο του κεφαλαίου 2 των δημοσιονομικών προοπτικών. Η γραμμή του προϋπολογισμού 17 01 04 31 χρηματοδοτεί την επιδότηση λειτουργίας του Οργανισμού για το έτος 2009 για το τμήμα που συνδέεται με το πρόγραμμα «καλύτερη κατάρτιση για ασφαλέστερα τρόφιμα». Σύμφωνα με το άρθρο 12 παράγραφος 3 του κανονισμού (ΕΚ) αριθ. 58/2003 του Συμβουλίου (2) η λειτουργική επιδότηση προέρχεται από τη χρηματοδοτική επιχορήγηση για τα κοινοτικά προγράμματα στη διαχείριση των οποίων συμμετέχει ο Οργανισμός. Στον προϋπολογισμό του 2009 δημιουργήθηκαν δύο ξεχωριστές γραμμές του προϋπολογισμού για την επιχορήγηση που θα πληρωθεί στον Οργανισμό, μία για τα προγράμματα του κεφαλαίου 2 και μια άλλη για τα προγράμματα του κεφαλαίου 3β των δημοσιονομικών προοπτικών.
      (1 100 000 EUR).
      Περίληψη
      
                  Αριθ.
               
               
                  Ονομασία
               
               
                  Γραμμή προϋπολογισμού
               
               
                  Νομική βάση
               
               
                  Ποσό
                  σε ευρώ
               
            
                  1
               
               
                  Κατάρτιση: εξωτερικές συμβάσεις για την εκτέλεση του προγράμματος κατάρτισης
               
               
                  17 04 07 01
               
               
                  Κανονισμός (ΕΚ) αριθ. 882/2004
               
               
                  11 300 000
               
            
                  17 04 04 01
               
               
                  Οδηγία 2000/29/ΕΚ
               
               
                  1 000 000
               
            
                  2
               
               
                  Κατάρτιση: ετήσια έκθεση, πιλοτικό σχέδιο ηλεκτρονικής μάθησης, βέλτιστες πρακτικές εξοπλισμός και μέσα ΤΠ, διαφημιστικό υλικό, υπόβαθρο πληροφόρησης και επικοινωνίας
               
               
                  17 01 04 05
               
               
                  Κανονισμός (ΕΚ) αριθ. 882/2004
               
               
                  370 000
               
            
                  3
               
               
                  Επιδότηση λειτουργίας
               
               
                  17 01 04 31
               
               
                  Απόφαση 2008/544/ΕΚ
               
               
                  1 100 000
               
            
                  Σύνολο
               
               
                   
               
               
                   
               
               
                  13 770 000
               
            
         (1)  ΕΕ L 173 της 3.7.2008, σ. 27.
      
         (2)  ΕΕ L 11 της 16.1.2003, σ .1.